stanford-oval/wikipedia huggingface dataset:
Lars Ekström (säveltäjä)

Lars Ekström (s. 23. maaliskuuta 1956 Kalmar) on ruotsalainen säveltäjä. Hän aloitti musiikin teorian ja pianonsoiton opiskelun Kööpenhaminassa vuonna 1975. Myöhemmin hän sai sävellysopetusta Daniel Börtziltä, Pär Lindgreniltä ja Sven-David Sandströmiltä Tukholman kuninkaallisessa musiikkikorkeakoulussa. Lisäksi hän opiskeli Italiassa Franco Donatonin johdolla ja sai diplomin Pariisin konservatoriosta.
Ekström on opettanut sävellystä ja instrumentaatiota Kuninkaallisessa musiikkikorkeakoulussa vuodesta 1992, ja vuonna 1998 hänestä tuli Sollentunan Edsbergin musiikki-instituutin vararehtori.
Ekströmin tuotannossa pääpaino on orkesteriteoksissa, joihin kuuluvat Un coup de dés jamais n'abolira le hasard (kahdelle sinfoniaorkesterille, elektroniikalle ja ihmisäänelle, 1985–86), Genom prisman av en skärva (1994) ja Världen genom världar (1995). Soolosoittimelle ja orkesterille sävellettyjä teoksia ovat Do it! (pasuunalle ja orkesterille, 1987) Ivo Nilssonia varten sekä Niklas Sivelöville sävelletty pianokonsertto. Ekströmin tuotantoon kuuluvat lisäksi muiden muassa lukuisat teokset kamarikokoonpanoille ja soolosoittimille sekä Antonin Artaud -aiheinen ooppera ARTAUD: Bokstavsguden. Hän on vaikuttanut myös rockmusiikin alalla, toiminut studiomuusikkona ja tehnyt useita levytyksiä.
Ekström on ollut Ruotsin säveltäjäliiton jäsen vuodesta 1989.
Aiheesta muualla

Viralliset sivut (Arkistoitu – Internet Archive) (englanniksi)
Kuljettaa keväinen tie

| ”Kuljettaa keväinen tie” Yö |
| --- | --- | --- |

Singlen tiedot
 Albumilta: 13. Yö
 Äänitetty : elokuu 1998 – tammikuu 1999 Headline Studio, Tampere
 Julkaistu: toukokuu 1999
 Formaatti: CD-single
 Tuottaja(t): Jani Viitanen
 Tyylilaji: suomirock
 Levy-yhtiö: Poko Rekords
Yön muut singlet
| ”Kultakala” 1999 | ”Kuljettaa keväinen tie” 1999 | ”Kahvilassa kahden aikaan” 2000 |
Kuljettaa keväinen tie on toukokuussa 1999 ilmestynyt Yön CD-single, jonka nimikappale on aikaisemmin helmikuussa julkaistulta albumilta 13. Yö. Singlen toinen kappale Ei en voi on myöhemmin julkaistu vuoden 2006 kokoelmalla Yön valoisa puoli.
Muusikot

Olli Lindholm – laulu
Markku Petander – kitara
Jani Viitanen – kitara
Jesu Hämäläinen – basso
Frogley – rummut
Jukka Lewis – taustalaulu
Safka Pekkonen – kosketinsoittimet (1)
Kappaleet

Kuljettaa keväinen tie – 3.57 (säv. Olli Lindholm, san. Pauli Hanhiniemi)
Ei en voi – 5.08 (säv. Markku Petander, san. Juice Leskinen)
Liechtensteinin maapäivävaalit 1989

Liechtensteinin maapäivävaalit 1989 toimitettiin 3. ja 5. maaliskuuta 1989 Liechtensteinissa. Vaaleissa valittiin 25 edustajaa Landtagiin eli maan maapäiville. Vaalit olivat ensimmäiset, joissa maapäivien koko oli 25; ennen paikkoja oli 15. 1989 tammikuussa maapäivät hajotettiin, jonka vuoksi maaliskuussa järjestettiin nämä vaalit. Vaaleissa vain kaksi puoluetta saivat paikkoja: Isänmaallinen liitto 13 ja Edistyksellinen kansanpuolue 12. Maapäiville valittiin yksi nainen.
Liechtensteinin maapäivävaalit 1978

Liechtensteinin maapäivävaalit 1978 toimitettiin Liechtensteinissa 3. helmikuuta 1978. Vaaleissa valittiin viisitoista edustajaa Landtagiin nelivuotiskaudelle. Äänioikeutettuja olivat kaikki 20 vuotta täyttäneet ja vähintään kuukauden maan kansalaisina olleet miespuoliset henkilöt. Vaaleissa oli ehdolla kaksi puoluetta: Isänmaallinen liitto, joka sai kahdeksan paikkaa, ja Edistyksellinen kansanpuolue, joka sai seitsemän paikkaa.
Lana Parrilla

| Lana Parrilla |
| --- | --- |
 Parrilla vuonna 2022.
Henkilötiedot
Koko nimi:  Lana María Parrilla
Syntynyt: 15. heinäkuuta 1977 (ikä 47)  Brooklyn, New York
Ammatti:  näyttelijä
Puoliso:  Fred Diblasio (2014-2018)
Näyttelijä
Aktiivisena:  1999–
Merkittävät roolit:  Regina Mills Olipa kerran
 Nimikirjoitus
Aiheesta muualla
IMDb 
Lana Parrilla (s. 15. heinäkuuta 1977) on yhdysvaltalainen näyttelijä, joka tunnetaan Suomessa parhaiten roolistaan Olipa kerran -televisiosarjassa. Hän on myös näytellyt sarjoissa Swingtown ja Spin City. Parrillalla on italialaiset ja puertoricolaiset juuret. Hänen isänsä, Sam Parrilla, oli baseballpelaaja 1970-luvulla. Hän on saanut roolistaan Olipa kerran -sarjassa muun muassa ALMA-palkinnon. Parrilla meni vuonna 2014 naimisiin Alfredo Di Blasion kanssa. He erosivat kuitenkin vuonna 2018.
Merkittävät roolit

| Vuosi | Elokuva/Televisiosarja | Rooli |
| --- | --- | --- |
| 2000–2001 | Spin City | Angie Ordonez |
| 2001 | Replicant – tappajan kopio | Marci |
| 2000–2003 | Boomtown | Tereza Ortiz |
| 2004 | Mullan alla | Maile |
| 2005 | 24 | Sarah Gavin |
| 2011–2018 | Olipa kerran | Paha Kuningatar / Regina Mills / Roni |
| 2021 | Why Women Kill | Rita Castillo |
Aiheesta muualla

Kuvia tai muita tiedostoja aiheesta Lana Parrilla Wikimedia Commonsissa
Kýthros

| --- | --- |
Sijainti:  38°35′07″N, 20°47′54″E, Meganísi Lefkas, Jooniansaaret Kreikka
Saariryhmä:  Tilevoḯdes, Jooniansaaret
Pinta-ala:  0,814 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Kýthros (kreik. Κύθρος) on Kreikan saari, joka kuuluu Jooniansaarten saariryhmään ja tarkemmin Tilevoḯdes-saariin. Se sijaitsee aivan Meganísin saaren eteläpuolella. Saaren pinta-ala on 0,814 neliökilometriä ja se on asumaton (vuonna 2011). Hallinnollisesti Kýthros kuuluu Meganísin kuntaan, Lefkaksen alueyksikköön ja Jooniansaarten alueeseen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: el:Κύθρος Μεγανησίου
Jooniansaaret
| --- | --- |
Pääsaaret:   Ithaka  Kefaloniá  Korfu  Kythera  Lefkas  Paxós  Zákynthos 
Alisaariryhmät:   Paxoí Ágios Nikólaos  Antípaxos  Daskália (Pláka)  Kaltsonísi  Mongonísi  Panagía  Paxós  Diapontiset saaret Diákopo  Diáplo  Ereikoússa  Karávi  Mathráki  Othonoí  Plateiá  Tracheiá  Ekhinadit Ápasa  Drakonéra  Fílippos  Giróvaris  Kalógiros  Karlonísi  Kounéli  Lamprinós  Mákri  Módi  Oxeía  Petalás  Pístros  Pontikós  Práso  Prováti  Sofía  Sorós  Tsakalonísi  Vromónas  Oinoússes Avgó  Bómpa  Dýo Adélfia  Sapiéntza  Schíza  Venétiko  Strofadit Árpyia  Stamfáni  Tilevoḯdes Alafonísi  Arkoúdi  Átokos  Chelóni  Formíkoula  Kálamos  Kastós  Kýthros  Madourí  Meganísi  Petaloú  Prasonísi  Prováti  Skorpídi  Skorpiós  Spárti  Thiliá  Tsokári 
Muut pienemmät saaret:   Agía Marína  Ágios Andréas  Ágios Ioánnis  Ágios Nikólaos, Áktio-Vónitsa  Ágios Nikólaos, Sývota  Ágios Nikólaos, Zákynthos  Ágios Sóstis  Antidragonéra  Antikythera  Avgó  Dionísi  Dragonéra  Fortí  Kalonísi  Korakonísi  Lagoúdia  Lazaréto, Ithaka  Lazaréto, Korfu  Lygía  Marathonísi  Megálo Mourteméno  Merópi  Mikró Nisí  Moúrtos  Myzíthres  Panagía  Peristerés  Pontikonísi  Poréti  Porí  Próti  Pýlos  Sésoula  Sfaktiría  Skartsoumponísi  Vagiá  Vardiánoi  Vído
Kuusamon jäähalli

| Kuusamon jäähalli |
| --- | --- |

Rakennuksen tiedot
Sijainti:  Kuusamo
Avattu:  2018
Purettu:  2017
Omistaja:  Kuusamon kaupunki
Käyttäjät
 Kuusamon Pallo-Karhut 
Katsojakapasiteetti
 630 
Lisää rakennusartikkeleitaArkkitehtuurin teemasivulla
Kuusamon jäähalli on valmistunut vuonna 2018. Hallin katsojakapasiteetti on 630 ja messu- ja festarikäytössä n. 2000 henkilöä. Kuusamon jäähallia kotihallinaan käyttävät jääkiekkoseura Kuusamon Pallo-Karhut.
Jäähalli oli Kuusamon ensimmäinen laatuaan, ja sitä ennen esimerkiksi Pallo-Karhut pelasivat ja harjoittelivat ulkokentillä.
Jäähallissa järjestetään myös muita erilaisia tapahtumia, kuten vuosittaiset Kuusamon olutfestivaalit ja Mobilistien autotapahtuma.
Jäähallin maksulliset kiekkovuorot päivitetään viikoittain Kuusamon kaupungin nettisivuille. Päiväaikaan jäähalli on maksullisten vuorojen lisäksi mm. koululaisten käytössä. Iltaisin hallissa harjoittelee seura- ja harrastevuorot. Jäähallikausi alkaa elokuussa ja päättyy huhtikuussa. Kuusamon kaupunki otti käyttöön tammikuussa 2024 varausjärjestelmä Juliuksen, jonka kautta voi varata omia jäävuoroja.
Aiheesta muualla

Hallin kotisivut (Arkistoitu – Internet Archive)
Lara Gilchrist

| Lara Gilchrist> Henkilötiedot |
| --- | --- |
Syntynyt: 1982
Näyttelijä
Aktiivisena:  2004–
Merkittävät roolit:  Gabby (The Last Trimester) Näkymätön nainen (Ihmeneloset)
Aiheesta muualla
www.laragilchrist.com
IMDb 
Lara Gilchrist (s. 1982) on kanadalainen näyttelijä, joka tuli tunnetuksi elokuvasta The Last Trimester. Sittemmin hänet muistetaan vierailevasta roolistaan televisiosarjassa Taisteluplaneetta Galactica.
Ura

Hän on näytellyt uransa aikana enimmäkseen teattereissa ja on tekee nykyään myös vierailevia rooleja televisiosarjoissa kuten Smallville, Stargate Atlantis ja Supernatural. Vuonna 2005 hän teki ensimmäisen ääniroolinsa elokuvassa A Fairytale Christmas ja toisen kerran Ihmenelosissa 2006.
Aiheesta muualla

internetshakespeare.uvic.ca[vanhentunut linkki]
TV.com (Arkistoitu – Internet Archive)
Love Island

Love Island on brittiläinen tositelevisioformaatti. Sitä on tuotettu Britannian lisäksi muun muassa Australiassa, Yhdysvalloissa, Saksassa, Tanskassa, Norjassa, Ruotsissa, Suomessa ja Ranskassa.
Iso-Britannia

Love Island -sarjasta on esitetty Britanniassa kuusi tuotantokautta. Vuoden 2017 kausi keräsi parhaimmillaan jopa kaksi miljoonaa katsojaa. Sarjaan osallistunut Miss Iso-Britannia Zara Holland joutui luopumaan kruunustaan muhinoituaan kameroiden edessä. Ensimmäiset viisi kautta ohjelmaa juonsi Caroline Flack, ja viimeisintä kautta juontaa Laura Whitmore.
Suomi

Suomalaisessa versiossa joukko sinkkuja etsii itselleen rakkautta. Kahdeksan viikkoa kestävä ohjelma päättyy äänestykseen, jossa katsojat pääsevät valitsemaan voittajaparin. Voittajapari voi joko jakaa 25 000 euron palkintopotin tai vaihtoehtoisesti toinen osapuoli voi viedä rahat pariltaan. Katsojat pääsevät vaikuttamaan käänteisiin puhelimeen ladattavan ilmaisen sovelluksen avulla. Sovelluksella pystyy myös katsomaan televisiossa esittämätöntä materiaalia. Ohjelman ensimmäistä kautta kuvattiin Espanjan Marbellassa syksyllä 2018. Sarjan ensimmäinen jakso piti esittää Sub-kanavalla 25. syyskuuta 2018. Ohjelman siirrossa tapahtuneen teknisen ongelman vuoksi ensimmäinen jakso saatiin kuitenkin esitettyä vasta seuraavana päivänä 26. syyskuuta 2018.
Alankomaat

Alankomaiden Love Island -sarjaa on esitetty yksi tuotantokausi. Ohjelmaa juontaa Monica Geuze.
Australia

Love Island Australiaa on esitetty kaksi tuotantokautta. Ohjelmaa katsoi parhaimmillaan puoli miljoonaa ihmistä. Voittajapari voi jakaa 50 000 euron palkintopotin tai ottaa kaiken itselleen. Ensimmäinen kausi kuvattiin Espanjan Mallorcalla. Toinen kausi kuvataan Fidžillä. Juontajana toimii Sophie Monk.
Belgia

Love Island Belgiaa on esitetty yksi tuotantokausi. Juontajina toimivat Viktor Verhulst ja Holly Mae Brood. Kausi on kuvattu Gran Canarialla.
Norja

Love Island Norjaa on esitetty kaksi tuotantokautta, jotka on kuvattu Gran Canarialla. Voittajapari saa 500 000 Norjan kruunua tai voi ottaa kaiken itselleen. Ohjelman ensimmäistä kautta juonsi Tone Damli. Toista kautta juonsi Morten Hegseth.
Puola

Puolan Love Islandia on esitetty yksi tuotantokausi, jonka juontaa Karolina Gilon.
Ranska

Ranskan Love Islandia on esitetty yksi tuotantokausi, jonka juontaa Nabilla Benattia. Voittajapari sai 200 000 euron palkintopotin.
Ruotsi

Love Island Ruotsia on esitetty kaksi tuotantokautta. Voittajapari saa 500 000 kruunun palkintopotin tai toinen jää ilman. Molemmat kaudet on kuvattu Korfussa, Kreikassa. Juontajana toimii Malin Stenbäck.
Saksa

Love Island Saksaa on esitetty neljä tuotantokautta. Voittajapari saa 50 000 euron palkintopotin tai voi ottaa kaiken itselleen. Juontajana toimii Jana Ina.
Tanska

Love Island Tanskaa on esitetty yksi tuotantokausi, joka on kuvattu Gran Canarialla. Voittajapari saa 250 000 Tanskan kruunua tai toinen ei saa mitään. Juontajina toimivat Lisbeth Østergaard ja Dan Andersen.
Unkari

Unkarin Love Islandia on esitetty kaksi tuotantokautta. Ohjelmaa kuvataan Páfoksessa, ja voittajapari saa 60 000 euroa. Juontajana toimii Lajos Bíró.
Uusi-Seelanti

Uuden-Seelannin Love Islandia on esitetty yksi tuotantokausi. Ohjelman juontajaa ja kuvauspaikkaa ei vielä tiedetä.
Yhdysvallat

Love Island Yhdysvalloista on esitetty yksi tuotantokausi. Voittajapari saa 100 000 dollarin palkintopotin tai toinen jää ilman. Kausi kuvattiin Fidžillä. Juontajana toimii Arielle Vandenberg.
Liechtensteinin maapäivävaalit 1974

Liechtensteinin maapäivävaalit 1974 toimitettiin Liechtensteinissa 1. ja 3. helmikuuta 1974. Vaaleissa valittiin viisitoista edustajaa Liechtensteinin maapäiville eli Landtagiin. Äänioikeutettuja olivat 20 vuotta täyttäneet rekisteröityneet äänestäjät, jotka olivat olleet maan kansalaisia vähintään kuukauden, ja jotka olivat miehiä. Vaaleissa oli käytössä kahdeksan prosentin äänikynnys. Äänestäjiä oli 4 359, ja äänestysprosentti oli 95,3. Edistyksellinen kansanpuolue sai kahdeksan paikkaa, Isänmaallinen liitto seitsemän.
Kurjat kuppilat

Kurjat kuppilat (alkuperäiseltä nimeltä Kitchen Nightmares), myös nimellä Kuppilat kuntoon, Gordon Ramsay, on yhdysvaltalainen ruoanlaittoon keskittyvä tositelevisio-ohjelma, jonka pääosassa on Gordon Ramsay. Sarja perustuu alkuperäiseen brittiversioon Ramsay's Kitchen Nightmares.
Ohjelmassa huonosti menestyvät ravintolat pyytävät Ramsayn apuun korjaamaan erilaisia ravintolan ongelmia kuten yhteistyön puutetta tai ruoan heikkoa tasoa. Sarjaan kuuluu vahvasti dramatiikka. Sarjan avausjakso esitettiin amerikkalaisella Fox-kanavalla 19. syyskuuta 2007. Sarjaa on tehty seitsemän tuotantokautta, ja vaikka Ramsay ilmoitti lopettavansa ohjelman tekemisen kesäkuussa 2014. Sarja sai jatkoa vuonna 2023, kun ohjelma palasi kymmenen vuoden tauon jälkeen Studio Ramsayn tuottamana Fox-kanavan ohjelmistoon. Suomessa sarjaa on näyttänyt mm. Nelonen.
Vastaanotto

New York Times -sanomalehden kriitikko Ginia Bellafante kuvaili arvostelussaan Ramsayn opetusmenetelmiä ja korkeita laatuvaatimuksia "kiistatta mukaansatempaaviksi" ja kommentoi lisäksi, että "on kokemus itsessään nähdä Ramsayn työskentelevän ongelmatilanteen rauhallisesti ottavan ylimielisen ravintolan omistajan kanssa". Chicago Tribune -sanomalehden kriitikko Maureen Ryan puolestaan kohdisti kritiikkinsä ohjelman lähettänyttä FOX-kanavaa kohtaan seuraavasti: "Jätä tehtävä Foxille hoidettavaksi, jonka brittiläiset osasivat melko hyvin, niin he pilaavat sen ... Hällä väliä ruoanlaitosta, koska tämä ohjelmaversio näyttää keskittyvän ravintolan omistajien perhedraamoilla leikkimiseen Ramsayn vierailun aikana".
Oikeuskäsittely

Vuonna 2007 Dillon's -ravintolan entinen päätoimitusjohtaja Martin Hyde asetti Gordon Ramsaya kohtaan syytteen ravintolan olosuhteiden lavastamisesta sekä palkattujen näyttelijöiden käytöstä katsojien huijaamiseksi. Oikeuskäsittely meni lopulta välimiesoikeuteen.
Vuonna 2018 Oceana -ravintolan omistajat asettivat Gordon Ramsaya kohtaan syytteen ravintolan olosuhteiden lavastamisesta sekä myöhemmin käytettyjen kuvamateriaalien väärinkäytöstä, koska niiden katsottiin aiheuttaneen ravintolalle huonoa julkisuuskuvaa sosiaalisessa mediassa.
Aiheesta muualla

Sarjan kotisivut (englanniksi)
Sarja Ruutu-palvelussa
Kurjat kuppilat Internet Movie Databasessa (englanniksi)
Laukaan paloasema

Laukaan paloasema sijaitsee osoitteessa Jyväskyläntie 141
Keski-Suomen pelastuslaitoksen Laukaan paloasema sijaitsee Laukaassa osoitteessa Jyväskyläntie 141.  Se on otettu käyttöön elokuussa 2015.  Rakennuksen on suunnitellut Arkkitehtitoimisto Pekka Lukkaroinen Oy. Rakennuksen pinta-ala on 1789,0 brm2 (sis. piharakennus). Rakennus maksoi 3,8 miljoonaa euroa.  Rakennuksen omistaaa Laukaan kunta ja pelastuslaitos on siinä vuokralla.
Paloasemalla on kahden palomiehen miehittämän pelastustoimen kärkiyksikön välitön ympärivuorokautinen lähtövalmius sekä ambulanssi. Lisäksi paloasemalla työskentelee sopimuspalomiehiä oman toimensa ohessa.
Laukaassa toimii osa-aikaispalokunta Laukaan PVPK.
Aiheesta muualla

Keski-Suomen pelastuslaitos (verkkosivut)
Laukaan paloasema Jyväskylän kaupungin karttapalvelussa (Arkistoitu – Internet Archive)
Kääpiökaniini

| Kääpiökaniini |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jäniseläimet Lagomorpha
Heimo::  Jänikset Leporidae
Suku::  Kääpiökaniinit Brachylagus
Laji::  idahoensis
Kaksiosainen nimi
 Brachylagus idahoensis  (Merriam, 1891) 
 Kääpiökaniinin luontainen levinneisyys sinisellä, istutettu punaisella.
Katso myös
   Kääpiökaniini Wikispeciesissä   Kääpiökaniini Commonsissa 
Infobox OKVirheellinen NIMI-arvoIUCN-testi OK: 
Kääpiökaniini (Brachylagus idahoensis) on pohjoisamerikkalainen jäniseläin, jota tavataan Yhdysvaltojen luoteisosissa kuivilla ylätasangoilla. Se on maailman pienin jänis. Kääpiökaniinin esiintyminen on laikuttaista ja osapopulaatiot voivat olla vähälukuisia. Columbia-joen altaan alueelta se hävisi 2000-luvun alussa. Kokonaisuutena laji ei kuitenkaan ole uhanalainen. Kääpiökaniini ei ole läheistä sukua millekään muulle jänislajille ja luokitellaan omaan Brachylagus-sukuunsa, jonka ainoa edustaja se on. Nisäkäsnimistötoimikunta on ehdottanut, että kääpiökaniinin suomenkieliseksi nimeksi vaihdettaisiin pikkukaniini.
Ulkonäkö ja koko

Aikuinen kääpiökaniini on 24–34 senttiä pitkä, josta häntää on noin 2 senttiä. Korvat ovat jänikseksi lyhyet, vain noin 6 senttiä. Paino on 250−460 grammaa.
Väritykseltään se muistuttaa kaniinia ja on päältä kirjavan harmaa, raajoista ja sivuilta hieman ruosteeseen vivahtava ja alta vaalea.
Elinympäristö ja elintavat

Kääpiökaniinin levinneisyyden ydinalueen muodostaa Great Basin. Sitä tavataan seuraavien osavaltioiden alueella: Idaho, Kalifornia, Montana, Nevada, Oregon, Utah, Washington ja Wyoming.
Tyypillinen kääpiökaniinin elinympäristö on kuiva tasanko tai jokiuoma, jota hallitsee poikkeuksellisen tiheänä kasvavat sagebrush-marunat (Artemisia tridentata). Laji vaatii myös pehmeää maaperää, johon se pystyy kaivamaan pesäkolonsa.
Kääpiökaniini lisääntyy keväisin synnyttäen pesueen erilliseen poikimiskoloon, joka ei ole yhteydessä yleensä käytettyihin asuinkoloihin. Pesueessa on 5-9 poikasta ja pesueita voi olla parikin yhden kevään aikana. Kantoaika on noin 24 päivää.
Kuten kääpiökaniinien elinympäristöä, myös sen ravintoa hallitsevat marunat. Talvisin ne muodostavat eläimen lähes koko ruokavalion, mutta kesällä tuoreet heinät ovat merkittävä lisä ravinnossa.
Yleisyys ja uhat

Koska kääpiökaniini on melko valikoiva elinympäristönsä suhteen ja ihanneympäristöä on vain harvassa, on lajin esiintyminen laikuttaista. Maatalouskäyttö ja maastopalot tuhoavat maruna-aroa ja paikoittain kääpiökaniinin populaatiot ovat uhanalaisia. Washingtonissa kääpiökaniini elää alueella, joka on erillään muista kääpiökaniineista ja tämä populaatio kuoli sukupuuttoon vuonna 2004. Vuodesta 2011 alkaen tälle Columbia-joen valuma-alueelle on uudelleenistutettu vankeudessa kasvatettuja kääpiökaniineja (jotka ovat osittain Washingtonin kannan jälkeläisiä). Vuoteen 2014 mennessä luontoon oli laskettu 1200 kääpiökaniinia, mutta vielä on epäselvää, muodostavatko ne uudelleen luonnovaraisen kannan alueelle.
Aiheesta muualla

Laji.fi: Pikkukaniini (Brachylagus idahoensis)
ITIS: Brachylagus idahoensis (englanniksi)
Leimaverolaki

Leimaverolaki tarkoittaa leimaverosta säädettyjä lakeja:
Isossa-Britanniassa vuonna 1765 säädetty leimaverolaki, Stamp Act
Suomen leimaveroasetus vuodelta 1915 tai leimaverolait vuosilta 1921, 1929 ja 1943.
Lady Helmsman

| Lady Helmsman |
| --- | --- |
 S/Y Tsirp Helsinki-Tallinna Race -purjehduskilpailun lähdössä 2016
Suurin pituus (LOA):  12,10 m
Vesilinjan pituus (LWL):  9,48 m
Leveys:  2,51 m
Syväys:  1,75 m
Paino:  4700 kg
Kölipaino:  2235 kg
Purjeet:  Isopurje, fokka ja spinaakkeri
Purjepinta-ala (iso ja fokka):  43,75 m2
Isopurje:  27 m2
Fokka / Genua:  17 m2
Spinaakkeri:  95 m2
LYS:  1,17
Moottori:  Volvo Penta MD7A, 13hp (alkuperäinen)
Makuupaikkoja:  6
Suunnittelija:  Håkan Södergren
Suunnitteluvuosi:  1976
Lähteet:    
Lady Helmsman on ruotsalaisen Håkan Södergrenin vuonna 1976 suunnittelema seuraavana vuonna julkaistun Senorita Helmsmanin isompi versio. Venettä valmistettiin Ruotsissa noin 185 kappaletta, joista 60 myytiin suoraan ulkomaille.
Veneessä on nukkumapaikat kuudelle henkilölle: kaksi pistopunkissa kajuutan sisäänkäynnin molemmilla puolilla, kaksi kajuutan keskellä sohvilla ja kaksi keulassa. Kajuutan sisäänkäynnin oikealla puolella on navigointipöytä ja vasemmalla puolella keittokomero hellalla ja lavuaareilla. WC löytyy kajuutan ja keulahytin välistä. WC:n ovet sulkevat keulahyttiin johtavan käytävän molemmista päistä. Kajuutan keskellä on avattava puupöytä.
Runko on valmistettu lasikuidusta. Veneessä on vakiovarusteena sisämoottori. Lady Helmsmanille ei ole Suomessa lajiliittoa tai luokkakilpailuja, joten kilpailumiehistön kokoa ei ole määrätty. Sen sijaan veneellä kilpaillaan yleensä LYS-tasoituksilla kilpailuissa, joihin osallistuu erityyppisiä yksirunkoisia purjeveneitä. Retkeilykäytössä makuupaikkoja on kuudelle henkilölle.
Purjeet ja takila

Lady Helmsmanissa on normaalisti osatakila. Mastossa on yksi pari saalinkeja ja barduunat. Fokalle on itsejalustava kisko. Isopurjeelle on levanki, joka on kajuutan ja istumatilan välissä. Vakiovarusteena myötätuulipurjeena on spinaakkeri.